неоказване на съдействие и че следователно Комисията би могла да приложи член 18 от основния регламент по отношение на констатациите, свързани с КНР.
 (34)
 На това основание и в съответствие с член 18, параграф 1 от основния регламент изложените по-долу констатации във връзка с вероятността от продължаване или повторно възникване на дъмпинга, се основават на наличните факти, и по-специално на информацията в искането за преразглеждане с оглед изтичане на срока на действие на мерките; информацията, събрана по време на разследването (като например формуляри за включване в извадката, подадени от основните китайски производители износители, които съдържат информация за китайските експортни пазари, информацията, получена по време на проверката на производителя в Камбоджа, базата данни за китайския износ) и базата данни Comext на Евростат на равнище ТАРИК (10 цифри), в която е посочен общият обем и общата CIF стойност на механизмите за подвързване с халки, предмет на мерките, внасяни по кодовете по ТАРИК. Въпреки това следва да се отбележи, че в базата данни Comext се разграничават само два вида механизми за подвързване с халки (със 17 или 23 халки, и други видове), въпреки че съществува обширна гама от различни видове на продукта, чиито цени могат да варират в зависимост от вида на продукта.
 2. Дъмпинг по време на разследвания период в рамките на преразглеждането
 2.1. Държава аналог
 (35)
 Съгласно член 2, параграф 7, буква а) от основния регламент нормалната стойност трябва да бъде определена въз основа на цената или на конструираната стойност в трета държава с пазарна икономика, или, когато това не е възможно, на всяка друга разумна основа, включително и цената, действително платената или платима в Съюза за сходния продукт, надлежно коригирана, ако е необходимо, за да включва разумен марж на печалба. За тази цел Комисията първо проучи въпроса дали може да бъде избрана подходяща трета държава с пазарна икономика („държава аналог“).
 (36)
 В последното преразглеждане с оглед изтичане срока на действие на мерките, което доведе до налагането на действащите мерки, Тайланд беше временно избрана за държава аналог, но данните от тайландския производител не можаха да бъдат взети предвид на окончателния етап, тъй като разследването показа, че отношенията между тайландския производител и един китайски производител на МПХ (14) вероятно ще изкривят констатациите относно нормалната стойност.
 (37)
 В настоящото преразглеждане като потенциални държави аналог в известието за започване бяха посочени три трети държави, а именно Тайланд, Индия и Камбоджа. Тези три държави, както и КНР, са представлявали около 99 % от общия обем на вноса на пазара на Съюза по време на РПП. Заинтересованите страни не предложиха други потенциални държави аналог. Един вносител потвърди списъка на предложените като потенциална държава аналог държави и предостави информация относно производители от Индия, Тайланд и Камбоджа.
 (38)
 Съответно с всички известни производители от Тайланд, Индия и Камбоджа бе установена връзка с цел осигуряване на съдействие. Тези производители обаче уведомиха Комисията за своя отказ да участват в разследването. От всички производители в потенциални държави аналог, с които беше установена връзка, само един камбоджански производител се съгласи да съдейства на разследването. Ето защо Комисията изпрати на този камбоджански износител